**Hydroline Oy** on suureen rasitukseen tarkoitettujen hydraulisylintereiden suunnitteluun ja valmistukseen erikoistunut perheyritys. Yhtiö oli oman ilmoituksensa mukaan vuonna 2008 Suomen suurin hydraulisylintereitä valmistava yritys ja yksi nykyaikaisimmista*selvennä* hydraulisylintereitä valmistavista yrityksistä maailmassa. Hydroline jatkoi kasvuaan ja oli 2022 yksi Euroopan suurimmista hydraulisylintereiden valmistajista sekä yksi Pohjois-Savon suurimmista työllistäjistä.*lähde?* Hydroline valmistaa hydraulisylintereitä suurille kone- ja laite- valmistajille, kuten Sandvik, Rocla, John Deere, Cargotec, Bronto Skylift ja Ponsse.

Kolmannessa sukupolvessa toimiva yritys työllistää Puolassa ja Suomessa yhteensä yli 300 työntekijää. Tuotannossa valmistetaan yli 1 500 erilaista sylinterimallia muun muassa kaivosteollisuuden, metsäkone- ja traktoriteollisuuden, nosto- ja siirtolaiteteollisuuden sekä maanrakennusteollisuuden tarpeisiin. Yrityksen tuotantotilat sijaitsevat Kuopion lähellä Siilinjärven Vuorelassa sekä Puolan Stargardissa.

Yrityksen liikevaihto vuonna 2021 oli 60,3 miljoonaa euroa. Liikevaihdosta noin 95 prosenttia kertyi välillisestä ja suorasta viennistä.

Historia
--------

Helge Laakkonen perusti yhden miehen yrityksen Metallisorvaamo H. Laakkosen vuonna 1962 omakotitalon kellariin. Vuonna 1970 Helgen poika, Pekka Laakkonen, aloitti yrityksessä kokoaikaisena työntekijänä. Samana vuonna yritys muutti suurempiin tiloihin ja valmisti ensimmäiset hydraulisylinterit.

Kasvun myötä yritys muutti isompiin tiloihin Siilinjärvelle Vuorelaan vuonna 1984, mutta jo vuonna 1990 yrityksen tuotantotilat tuplaantuivat Vuorelan toimipisteen laajennuksen myötä. Laajennuksen jälkeen yrityksen nimi ja rakenne muuttui Hydroline Oy:ksi. 2000-luvun alussa yritys kasvoi nopeasti ja henkilökunnan määrä kasvoi 60 henkilöstä 200 henkilöön.

Huhtikuussa 2012 Hydroline aukaisi myyntikonttorin Shanghaihin, Kiinaan. Heinäkuussa 2012 Puolaan perustettiin yhtiö Hydroline Poland sp. z o.o.. Puolan Stargard Szczecińskiin rakennettiin tuotantolaitos, jonka toiminta alkoi vuonna 2014. 

Vuosina 2013 ja 2014 työvoimapulasta kärsivä Hydroline panosti vahvasti alan koulutuksen kehittämiseen ja opiskelijarekrytointiin. Syksyllä 2014 yritys hankki 1,5 miljoonaa euroa maksavan kitkahitsauskoneen, jonka arveltiin nopeuttavan tuotantoa. Tällä pyrittiin vastaamaan paremmin tilauskannan positiiviseen kehitykseen.

LEO
---

Hydroline LEO eli "Life Cycle Efficiency Online" on yrityksen mukaan maailman ensimmäinen ja ainoa älytyökalu lineaarisen toimilaitteen valvontaan. LEO:n keräämä data kertoo käyttäjälleen kaiken tarpeellisen tiedon laitteen sylintereiden toiminnasta, kuten kammion paineen, sylinterin asennon, operointilämpötilan, öljyn puhtauden ja laitteen GPS-sijainnin.

Lähteet
-------

1. 1 2 3
2. 1 2 3  Vainu.io *search.vainu.io*.
3. ↑  Finn-Id: Hydrolinen sisälogistiikkaratkaisu vastaa hektisen logistiikkaketjun haasteisiin. *finn-id.fi*. Viitattu 21.9.2012.
4. ↑  Kauppalehti: Hydroline (Archive.org) *kauppalehti.fi*.  Arkistoitu 4.3.2016. Viitattu 19.9.2012.
5. ↑
6. ↑  Fluid Finland - Hydroline tähtää kansainväliseksi konserniksi *fluidfinland.fi*. Viitattu 19.9.2012.
7. ↑  Taloussanomat - Hydroline Oy painaa kaasua ohi eurokriisin *taloussanomat.fi*. Viitattu 8.12.2012.
8. ↑  Tekniikka & Talous - Savolainen lamantappaja ei irtisano *tekniikkatalous.fi*.  Arkistoitu 3.3.2012. Viitattu 19.9.2012.
9. ↑
10. ↑  Golden Gavia: Näkökulmia kansainvälistymiseen *goldengavia.fi*.  Arkistoitu 22.6.2015. Viitattu 19.9.2012.
11. ↑  Kantti.net: Automaatio kilpailutekijänä – ammatillinen koulutus siirtyy yrityksiin *kantti.net*. Viitattu 29.10.2014.
12. ↑  Yle Savo: Hydrolinelta Siilinjärvelle miljoonaluokan investointi – luvassa lisää töitä *yle.fi*. Viitattu 29.10.2014.
13. ↑

Aiheesta muualla
----------------

* YouTube - Hydrolinen yritysesittelyvideo
* Hydrolinen kotisivut